Tarvitsen palkkatodistuksen, mistä saan sen?

Palkkatodistus on työnantajan antama kirjallinen todiste saamistasi palkoista ja muista palkkaan liittyvistä eristä. Muun muassa ammattiliitot tarvitsevat ko. tietoja, kun käsittelevät ansiopäivärahahakemuksia.

Nykyisin työnantajat ja palvelukeskukset - kuten myös Meita - toimittavat nämä tiedot sähköisesti suoraan Tulorekisteriin. Suurin osa ammattiliitoista saa siis haettua tarvitsemansa tiedot Tulorekisteristä, eivätkä siten tarvitse enää hakemuksien liitteeksi palkkatodistusta. Tulorekisteri ei kuitenkaan ole työttömyysturvan suhteen täydellinen ja siksi joissain tilanteissa saatetaan edelleen tarvita lisätietoja. Usein verkkopankista löytyvän palkkalaskelman toimitus riittää, sillä suurin osa ammattiliitoista hyväksyy sen palkkatodistukseksi.

Jos et tiedä, mistä palkkalaskelma löytyy, katso ohjeemme.

Mikäli palkkalaskelmien toimitus ei kuitenkaan vastaanottavalle taholle riitä, voit pyytää palkkatodistuksen Meitan palkanlaskennasta itsepalvelukanava Meittarin kautta tai sähköpostitse.